**OSNOVNA ŠKOLA „BRAĆA RADIĆ“**

**Miklinovec 6a**

**48000 KOPRIVNICA**

**KLASA: 400-02/17-01/08**

**URBOJ: 2137-30-09-17-2**

**Koprivnica, 29. Prosinca 2017.**

**Obrazloženje Financijskog plana Osnovne škole „Braća Radić“ Koprivnica za 2018.g., sa projekcijama za 2019. i 2020.godinu**

**1. Sažetak djelokruga rada proračunskog korisnika**

Osnovna škola „Braća Radić“ MB: 3009556, OIB: 13567291238 ima predmet poslovanja – djelatnosti: odgoj i osnovno školovanje djece, osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima, organizacija aktivnosti djece u sklopu različitih udruga te učeničkih klubova i društava.

Nastava je organizirana u dvije smjene, prva smjena počinje u 8:00 h i završava u 13:10 h dok druga smjena počinje u 13:15 h i završava u 18:25 h. Nastava, redovna, izborna, dopunska i dodatna izvodi se prema nastavnim planovima i programima koje je donijelo Ministarstvo znanosti, obrazovanja i sporta i Godišnjem planu i programu rada škole.

Matična škola u Koprivnici sagrađena je 1989.godine, nastavu polazi 810 učenika u 36 razrednih odjela. Školska zgrada u Starigradu sagrađena je 1954. godine, a nastava je organizirana za 81 učenika u 4 razredna odjela. Zgrada u Bakovčicama je izgrađena 1954. godine. U njoj 8 učenika polazi nastavu u jednom kombiniranom razrednom odjelu. U Matičnoj školi rad se odvija u 25 učionica od koji su 4 specijalizirane. Uz ove učionice nastava se odvija i u školskoj sportskoj dvorani, knjižnici i na sportskom igralištu. Područne škole, na žalost, nemaju sportske dvorane ni odgovarajuća sportska igrališta.

Škola ima 88 zaposlenika, 21 učitelja razredne nastave, 44 učitelja predmetne nastave, 5 stručnih suradnika, 17 tehničko administrativnih djelatnika, ravnatelja, a od toga su 3 mentora, 3 savjetnika i 5 voditelja županijskih stručnih vijeća.

**2. Obrazloženje programa rada školske ustanove**

Prioritet škole je kvalitetno obrazovanje i odgoj učenika što ostvarujemo stalnim usavršavanjem učitelja, stručnih suradnika i ostalih djelatnika (seminari, stručni skupovi, aktivi) i podizanje nastavnog standarda na višu razinu, poticanjem učenika na izražavanje kreativnosti, talenata i sposobnosti prema interesima, razvijanje navike cijelo životnog učenja, usvajanje zdravih navika preko zdravstvenog odgoja, pozitivnih stavova u odgoju mlade ličnosti kroz građanski odgoj tj. razvoj kompletne mlade osobe s razvijenim samopoštovanjem i poštovanjem drugih.

Financijskim planom sredstva su planirana za provođenje programa 3002 Osnovni program osnovnoškolskog odgoja i obrazovanja, 3003 Dodatni program odgoja i obrazovanja, 3015 Socijalni program.

**Program 3002 OSNOVNI PROGRAM OSNOVNOŠKOLSKOG ODGOJA I OBRAZOVANJA**

**AKTIVNOST: A300202 Decentralizirane funkcije osnovnog školstva – OŠ „Braća Radić“**

U okviru aktivnosti Decentralizirane funkcije osnovnog školstva (temeljem minimalnog standarda po učeniku) vrši se financiranje rashoda za zaposlene i materijalne rashode poslovanja za matičnu školu u Koprivnici, PŠ Starigrad i PŠ Bakovčica. Plan za 2018. godinu za isplatu plaća, doprinosa i ostalih rashoda za zaposlene preko COP-a je veći za 334.300,00 kn u odnosu na projekcije, jer je Odlukom Vlade RH u 2017.g. povećana osnovica za obračun plaće sa 5.108,84 kn na 5.421,54 kn, a procjenjuje se da će ta osnovica biti i u 2018.godini. Isto tako se prema Odluci Vlade u 2016.godini isplatila božićnica pa se procjenjuje da će isto tako biti i u slijedeće tri godine. Plan je slijedeći:

* *Rashode za zaposlene* - sredstva za plaće 7.784.000,00 kn s pripadajućim doprinosima 1.312.300,00 kn, (za 88 djelatnika škole - 21 učitelja razredne nastave, 44 učitelja predmetne nastave, 5 stručnih suradnika, 17 tehničko administrativnih djelatnika, 1 ravnatelj)
* *Ostale rashode za zaposlene* –plan je 300.500,00 kn za jubilarne nagrade (za 11 djelatnika), darovi za djecu do navršenih 15 godina života (63 djece x 500,00 kn), božićnica (88x1.250,00kn), regres (88x1.250,00 kn) pomoći za bolovanje preko 42 dana, pomoći u slučaju smrti, otpremnine
* *Naknade troškova zaposlenima*  za prijevoz djelatnika na posao i s posla: 137.000,00 kn (19 djelatnika koristi međumjesni i mjesni prijevoz, a 32 mjesni prijevoz)
* *Naknade poslodavca zbog nezapošljavanja osoba s invaliditetom:* plan je 33.700,00 kn (na 88 zaposlenih se računaju 3 osobe x osnovica 3.276,00 kn, pomnožimo sa 30% i to iznosi 2.948,40 kn/1mj – s obzirom da nam u ljeti broj zaposlenih padne pa računamo 2 osobe x osnovica, procjenjujemo da će 33.700,00 kn biti dovoljno

Projekcija plana za 2019. i 2020. godinu je ista kao i za 2018. godinu.

 Uputom za izradu financijskog plana za razdoblje 2018.-2020., predviđena sredstva za aktivnost *Decentralizirane funkcije osnovnog školstva* za osiguranje minimalnih financijskih standarda iznose 1.842.600,00 što je za 118.250,00 kn više u odnosu na projekciju za 2018.godinu. Raspored sredstava po pozicijama napravljen je sukladno realizaciji u posljednje dvije godine. Sredstva će se koristiti za financiranje Naknada troškova zaposlenima u sklopu čega se financiraju **službena putovanja** (Sredstva za dnevnice na službenom putu su namijenjena za odlaske na seminare, stručne skupove te izlete i ekskurzije za 65 obrazovnih djelatnika, 4 stručna suradnika, ravnatelja, tajnicu, voditeljicu računovodstva i računovodstvenu referenticu), **stručno usavršavanje zaposlenika** (sredstva su potrebna za seminare, savjetovanja i simpozije za stručne skupove na kojima prisustvuju učitelji, stručni suradnici, voditeljica računovodstva, računovodstvena referentica, tajnica i ravnatelj – kotizacije su od 200,00 do 800,00 kn po seminaru ili stručnom skupu) te **ostale naknade troškova zaposlenima** (prijevoz privatnim automobilom na službenom putu kada ne postoji mogućnost odlaska na stručne skupove i seminare javnim prijevozom i u slučaju kada odjednom u istom smjeru putuje više zaposlenika, a isplaćuje se i domarima za loko vožnju kad obilaze područne škole radi raznih popravaka i održavanja). Domari imaju prosječnu potrošnju za loko vožnju oko 250,00 kn (250,00 x 12=3.000,00 kn), a za prijevoz privatnim automobilom za odlaske na seminare i stručne skupove procjenjujemo iznos od 6.000,00 kn (24 odlazaka po 250,00 kn). U sklopu podskupine **rashoda za materijal i energiju** financiraju se troškovi uredskog materijala i ostalih materijalnih rashoda, energije, materijala i dijelova za tekuće i investicijsko održavanje, sitnog inventara i auto guma, službene i radne zaštitne odjeće. Od sitnog inventara planiramo nabaviti tacne, šalice, tanjure i pribor za jelo za blagovaonu u PŠ Starigrad, e-tokene, pluto ploče. Veći planirani iznos je na ovoj podskupini za 156.700,00 kn u odnosu na projekcije jer smo smanjili energiju na poziciji gdje nam je izvor financiranja Grad, a povećali izvor financiranja decentraliziranih funkcija. Krajem 2018.godine se procjenjuju znatne uštede energije nakon provedene energetske obnove škole. Također planiramo financirati **rashode za usluge** kao što su usluge telefona, pošte i prijevoza, usluga prijevoza učenika, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, zdravstvene i veterinarske usluge, intelektualne i osobne usluge, računalne usluge te ostale usluge. Manja odstupanja su na ovoj podskupini (plan smanjen sa 1.356.350,00 kn na 1.335.700,00 kn) sukladno realizaciji u posljednje dvije godine. Smanjeni su nam troškovi govornih i internet usluga u pokretnoj mreži zbog promjene operatera s kojim je ugovor potpisan na dvije godine. Od usluga za tekuće i investicijsko održavanje planiramo utrošiti za servisiranje i popravke računalne opreme, uređaja u školskoj kuhinji, servise i popravke kotlovnice, servise vatrogasnih aparata, baždarenje sigurnosnih ventila, ispitivanja kotlovskog postrojenja, hidrantske mreže i radnog okoliša u matičnoj školi i područnim školama za što dobivamo certifikate i uvjerenja o ispravnosti rada uređaja i opreme. Za redovite servise plan iznosi 25.000,00 kn, te dodatnih 20.000,00 kn za hitne intervencije i popravke kao što su popravci projektora, demontaža neispravnih fluo svjetiljki i montaža novih, hitne intervencije na kotlovnici. S obzirom da će u 2018. godini započeti energetska obnova škole te će se raditi zamjena preostale vanjske stolarije te postavljanje LED rasvjete, biti će potrebno obaviti dio soboslikarskih radova po izvedenim unutarnjim radovima. Od **ostalih nespomenutih rashoda** poslovanja planiramo financirati premije osiguranja, reprezentaciju, članarine, pristojbe i naknade, te ostale nespomenute rashode poslovanja, a odstupanje u odnosu na projekcije (smanjen plan sa 56.000,00 kn na 37.600,00 kn) je zbog planirane manje premije osiguranja imovine te ostalih nespomenutih rashoda poslovanja (plan je prema potrošnji u posljednje dvije godine). Od **ostalih financijskih rashoda** planiramo financirati bankarske usluge i zatezne kamate. U projekcijama nije bila planirana ova podskupina, ali prema troškovima ove godine, planiramo iste i za 2018. godinu. U podskupini **postrojenja i oprema** planiramo financirati nabavu opreme za blagavaonu u PŠ Starigrad (prema troškovniku 23.250,00 kn), garderobne ormariće (za 200 učenika x 400,00 kn), perilicu suđa za školsku kuhinju matične škole (30.000,00 kn), 1 hladnjak 540 l za školsku kuhinju MŠ i 1 hladnjak za PŠ Starigrad (2x10.000,00 kn). U projekcijama nije bila planirana ova podskupina, ali zbog potrebe nabave potrebne opreme i strojeva plan je u 2018. g. 153.570,00, a za 2019. i 2020. po 180.000,00 kn.

Plan za decentralizirana sredstva u 2019. i 2020. godini iznosi 1.724.350,00 kn što znači za 118.250,00 kn manje u odnosu na 2018.godinu u kojoj planiramo manje troškove u podskupini *Rashodi za materijal i energiju*.

**AKTIVNOST: A300207 KAPITALNI PROJEKT – DODATNA ULAGANJA**

Od kapitalnih ulaganja planiramo provesti adaptaciju dijela PŠ Starigrad u blagovaonu (154.750,00kn) kako bi i djeca iz područne škole Starigrad primala topli obrok iz školske kuhinje. Plan za 2018.godinu znatno odskače od projekcija jer će se energetska obnova škole provesti kroz novi program koji provodi Grad.

Projekcije za 2019. i 2020. godinu su 320.000,00 kn.

**PROGRAM: 3003 DODATNI PROGRAM ODGOJA I OBRAZOVANJA**

**Aktivnost: A300317 Redovna djelatnost osnovnih škola**

Planirana sredstva u iznosu od 134.000,00 kn planiramo utrošiti za dio energije čije troškove neće pokriti sredstva od decentralizacije, zatim zdravstvene usluge za financiranje dodatnog osiguranja za 8 djelatnika škole po 1.356,00 kn te prijevoz za osobe na stručnom osposobljavanju (3 osobe x prosječno 250,00 kn mjesečno) koje više ne financira HZZ.

 Sredstva za 2019. i 2020. godinu se planiraju u istom iznosu kao i za 2018. godinu.

**Aktivnost: A300302 Škola plivanja**

Program obuke neplivača organizira se na gradskim bazenima Cerine za sve učenike trećih razreda MŠ i područnih škola Starigrad i Bakovčice. Obuka neplivača planira se tijekom drugog polugodišta za ukupno 100 učenika MŠ, 22 učenika PŠ Starigrad, i 2 učenika PŠ Bakovčice u procijenjenom iznosu od 36.000,00 kn (124 djece x 285,00 kn po djetetu). Program se odvija pod vodstvom stručnih trenera, a cilj je obučiti sve učenike trećih razreda osnovama plivanja.

Sredstva za 2019. i 2020. godinu se planiraju u iznosu od 35.000,00 kn.

**Aktivnost: A300306 Slobodne aktivnosti i školska natjecanja**

**Planirana sredstva: 45.770,00 kn**

Slobodne aktivnosti ili izvannastavne aktivnosti obuhvaćaju različite programske sadržaje koji se odvijaju izvan nastavnih obveza u organizaciji škole u njenim prostorijama. Organiziraju se za učenike od prvog do osmog razreda, a smisao i rad nije samo u pružanju mogućnosti „najsposobnijim“, već u poticajima omogućavanja i stvaranja uvjeta da se što više učenika uključi u razne organizirane oblike u kojima će naći smisao i zadovoljstvo. Sredstva su planirana za isplatu plaća voditeljima aktivnosti za:

* Grupe: Pomladak Crvenog križa-volonterska skupina – 2 sata, Romska plesna grupa – 1 sat, Čitateljski klub - 1 sat, Informatička grupa – 1 sat, Francuska igraonica - 1 sat i Francuska radionica – 1 sat, Grupa matematičara šestih razreda – 1 sat, Klub prijatelja prirode – 1 sat, Recitatorska skupina – 1 sat, Abacus sorban – 1 sat, Ritmička grupa – 1 sat) – 12 sati x 1.000,00 kn x 2 polugodišta - plan je u iznosu od 24.000,00 kn
* Nabavu potrošnog/uredskog materijala za obavljanje nekih slobodnih aktivnosti - plan je 3.400,00 kn
* Ostale nespomenute rashode poslovanja u okviru kojih se knjiže troškovi za međuopćinska i županijska natjecanja: sportska natjecanja (rukomet, odbojka, nogomet, futsal, atletika, badminton, plivanje, kros, stolni tenis) na međuopćinskoj i županijskoj razini, natjecanja u znanju (matematika, hrvatski jezik, engleski jezik, kemija, biologija, fizika, informatika, vjeronauk, njemački jezik, crveni križ, LiDraNo, likovni, geografija, povijest, francuski jezik, fizika, Mladi tehničari, ) također na nivou grada i županije te ostala natjecanja u domovini i izvan nje (Volim Hrvatsku, Čitanjem do zvijezda, DABAR, Međunarodni likovni natječaj, Europa u školi, Sigurno u prometu, Mathema, Klokan, Euromath...).

Sredstva na toj aktivnosti su planirana u većem iznosu od projekcija, zbog toga što slobodne aktivnosti obuhvaćaju veći broj aktivnosti u odnosu na 2016./2017. godinu. Sredstva za 2019. i 2020.godinu planiramo u istom iznosu kao i za 2018.godinu.

**Aktivnost: A300323 Unapređenje standarda u školama – izvor VLASTITI PRIHODI**

Planirana sredstva planiramo utrošiti za:

* **Naknade troškova osobama van radnog odnosa (**Sredstva dobivamo od HZZ-a, a namijenjena su za osobe na stručnom osposobljavanju). Naša je škola do kraja travnja 2018. dobila dozvolu za zapošljavanje 3 osobe za stručno osposobljavanje. Plan za 2018.g. je 28.000,00 kn
* **Sitan inventar,** planiramo utrošiti za kupnju pomagala u razrednoj nastavi od sredstava koje dobijemo kao nagradu od Turističke zajednice za postignute dobre rezultate na natjecanjima
* **Za isplatu dnevnica** za organizatore ŽSV-a (ukoliko će organizirati ŽSV izvan radnog mjesta) i pratitelje učenika za odlaske na poluzavršna i završna natjecanja.
* **Reprezentaciju -** od 10.000,00 kn sredstava koja smo u 2017. dobili od Ministarstva za obilježavanje 60. obljetnice i Dana škole, procjenjujemo da će sa godišnjim obračunom ostati višak za koji ćemo u Odluci o raspodjeli rezultata utvrditi da se isti može utrošiti za obilježavanje Dana škole u 2018.godini.
* **Ostale nespomenute rashode poslovanja** u okviru kojih planiramo utrošiti na kupnju majica za prvačiće koje će financirati roditelji u iznosu 10.400,00 kn (95,00 kn x 110 učenika), osiguranje učenika u iznosu od 16.900,00 kn (845 učenika x 20,00 kn), 5.000,00 kn za prijevoz zbog odlaska na državna natjecanja (3x1.666,00 kn), 10.500,00 kn za organizacije ŽSV-a (5 ŽSV-a x 2.100,00 kn). U 2018. godini procjenjujemo planirani višak za voditelje ŽSV-a za koji ćemo u Odluci o raspodjeli rezultata utvrditi da se isti može utrošiti samo za tu namjenu.
* **Uredska oprema i namještaj -** planiramo utrošiti na nabavku 1 ploče s crtovljem (780,00kn), 5 prijenosnih računala za informatičku učionicu (5x3.500,00 kn), 1 uredsku stolicu za računovodstvenu referenticu (500,00 kn). Planiramo ostvariti kapitalnu donaciju u iznosu od 23.720,00 kn iz projekta *Volim volontiranje.* Procjenjujemo da ćemo po godišnjem obračunu za 2017.godinu imati višak vlastitih prihoda od iznajmljivanja stanova te samoposlužnih aparata u iznosu od 46.400,00 kn te ćemo u Odluci o raspodjeli rezultata točno utvrditi na što će se sredstva utrošiti (na koju uredsku opremu i namještaj).
* **Knjige –** dio sredstava koja ćemo ostvariti iz vlastitih prihoda od iznajmljivanja (2.500,00 kn), utrošit ćemo za nabavku knjiga za školsku knjižnicu
* **Dodatna ulaganja na građevinskim objektima – s**redstva koja planiramo ostvariti u 2018.g. od prodaje školskih stanova u iznosu od 9.000,00 kn planiramo na poziciji Dodatna ulaganja na građevinskim objektima. U 2017.godinu je prenesen ukupni višak od iznajmljivanja stanova u iznosu od 85.774,00 kn. Dio je utrošen u 2017. u iznosu od 40.825,00 kn. Za razliku od 44.949,00 kn i prihod ostvaren u 2017.g. (6.000,00 kn) procjenjujemo da ćemo imati višak po godišnjem obračunu u ukupnom iznosu od 50.950,00 kn. U Odluci o raspodjeli rezultata ćemo utvrditi njegovu namjenu.

Plan za 2018.g. je manji u odnosu na projekcije, najvećim dijelom što su se u 2017.godini nabavljale majice za skoro sve učenike škole te što je u 2017.godini potrošen dio prenesenih viškova iz 2016. godine koji su bili ostvareni od vlastitih prihoda kroz iznajmljivanje školskih stanova, iznajmljivanja samoposlužnih aparata u prostorijama škole i od skupljenog papira – Unijapapir.

**Aktivnost: A300330 Mentorstvo**

U ovoj aktivnosti je plan od 5.186,00 kn za isplatu plaće mentorima (4 mentora x 1.296,50 kn). Sredstva za 2019. i 2020. godinu se planiraju u istom iznosu kao i za 2018. godinu.

**Aktivnost: A300332 EU projekti**

Sredstva su planirana za eventualne odlaske učitelja na službena putovanja i stručna usavršavanja u sklopu EU projekata u iznosu od 20.000,00 kn. Sredstva za 2019. i 2020. godinu se planiraju u iznosu od 50.000,00 kn

**Aktivnosti: A300337 ODJEK III-pomoćnik u nastavi**

U sklopu ove aktivnosti je plan od 324.090,00 kn, a sredstva će se utrošiti na plaće u iznosu od 300.800,00 kn, izračunate su za 37 radnih tjedana te 4 i pol tjedna godišnjeg odmora za pomoćnike (za vrijeme zimskih i proljetnih praznika) uzimajući u obzir bruto iznos od 40,78 kn po satu i broju tjednog zaduženja za pojedinog pomoćnika (4 pomoćnika imaju zaduženje od 32 sata tjedno, jedan ima zaduženje od 26 sati tjedno, a jedan 25 sati tjedno). Za prijevoz je planirano 7.800,00 kn (1 x 660,00 kn/mjesečno, 2 x 65,00 kn/mjesečno za 37 radnih tjedana), a službena putovanja 2.040,00 kn (6 pomoćnika x 2 puta godišnje x 170,00 kn). Za zdravstvene usluge je planirano 3.950,00 kn (6 x 321,35 kn – Medicina rada i 6 x 335,72 kn – Zavod za javno zdravstvo). Za stručna usavršavanja (program uvođenja u rad), usluge promidžbe i informiranja te reprezentaciju planiramo utrošiti 9.500,00 kn.

Sredstva su planirana u nešto manjem iznosu u odnosu na projekcije jer se radi o novoj aktivnosti i novim uvjetima ugovora. Sredstva za 2019. i 2020. godinu se planiraju u istom iznosu kao i za 2018. godinu.

**Aktivnost: A300338 Znanje kao dar**

U sklopu projekta Znanje kao dar u kojoj je OŠ „Braća Radić“ partner Gradu Koprivnici kao nositelju projekta za poticanje darovitih učenika te jačanje kompetencija nastavnika i stručnih suradnika, planirana su sredstva u iznosu od 209.019,00 kn prema prosjeku planiranih sredstava iz 2017.g.. Cilj je provođenje individualiziranih programa rada te nove metode i oblike rada praćenja i poticanja darovitih učenika. Sredstva su planirana za plaće, organizaciju studijskih putovanja te druge razne potrebne materijale za provedbu projekta.

Plan za 2019. i 2020. godinu je nula jer se planira završetak projekta do kraja 2018. godine.

**PROGRAM: 3003 SOCIJALNI PROGRAM**

**Aktivnost: A301504 pomoć za podmirenje troškova prehrane učenika osnovnih škola**

 U ovoj aktivnosti je povećanje sredstava za 65.000,00 kn na ukupno 715.000,00 kn zbog uključivanja škola u financiranje sheme voća/mlijeka. U mjesecu rujnu hranilo se 619 uč. x 6,00 kn x 175 dana što znači da opravdava plan od 650.000,00 kn za školsku kuhinju.

 Sredstva za 2019. i 2020. godinu se planiraju u istom iznosu kao i za 2018. godinu.

**3. Zakonske i druge podloge na kojima se zasnivaju programi:**

* Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17), Zakon o ustanovama (NN 76/93, 29/97, 47/99, 35/08), Zakon o proračunu (NN 87/08, 136/12 i 15/15).
* Pravilnik o proračunskim klasifikacijama (NN broj 26/10, 120/13), Pravilnik o proračunskom računovodstvu i računskom planu (NN broj 124/14, 115/15 i 87/16.)
* Pravilnik o provedbi Školske sheme (NN broj 50/17, NN broj 102/17.)
* Upute za izradu Prijedloga financijskog plana za razdoblje 2018.-2020. Grada Koprivnice od 12. listopada 2017. KLASA: 400-06/17-01/0018, URBROJ: 2137/01-04/2-17-3
* Godišnji plan i program rada škole za školsku godinu 2015./2020.
* Školski kurikulum OŠ „Braća Radić“, nastavne i izvannastavne aktivnosti za školsku godinu 2015./2020.

**4. Usklađenost ciljeva, strategije i programa s dokumentima dugoročnog razvoja**

 Ciljevi, strategija i programi s dokumentima dugoročnog razvoja nalaze se u Državnom pedagoškom standardu, Nacionalnom kurikulumu i Nastavnom planu i programu škole. Škola donosi Godišnji plan i program i školski kurikulum, prema planu koje je donijelo Ministarstvo znanosti, obrazovanja i sporta. Strateške planove donosi Ministarstvo i Grad Koprivnica. Ishodište i pokazatelji na čemu se zasniva izračun potrebnih sredstava je Odluka Grada Koprivnice o mjerilima za financiranje decentraliziranih funkcija i Državni pedagoški standard osnovnoškolskog sustava odgoja i obrazovanja čiji temelji se nalaze u Zakonu o odgoju i obrazovanju u osnovnoj i srednjoj školi. Državni pedagoški standard opisuje mjerila za prostor i opremu u osnovnoj školi. Svi naši planovi temeljeni su na tome, a naravno da naši planovi „ovise“ o mogućnosti financiranja našeg osnivača.

Sva materijalna sredstva koja se nastoje osigurati i utrošiti tijekom 2018.g. imaju za zadaću postizanje napretka rada Škole te odgajanje i pripremanje mladih ljudi za odgovoran i uspješan život. Kontinuiran uspjeh naših učenika dokaz je opravdanosti ulaganja u sustav odgoja i obrazovanja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2017.)** | **Ciljana vrijednost****(2018.)** | **Ciljana vrijednost (2019.)** |
| Povećanje broja školskih projekata/priredbi/manifestacija | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 15 | škola | 16 | 18 | 20 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2017.)** | **Ciljana vrijednost****(2018.)** | **Ciljana vrijednost (2019.)** |
| Povećanje broja učenika koji su uključeni u različite školske projekte/priredbe/manifestacije | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 899 | škola | 1365 | 1109 | 1400 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2017.)** | **Ciljana vrijednost****(2018.)** | **Ciljana vrijednost (2019.)** |
| Povećanje broja osvojenih mjesta (prva tri) na županijskim/ državnim natjecanjima -županijsko -poluzavršno -državno -međunarodno | Učenike se potiče na izražavanje kreativnosti, talenata i sposobnosti kroz ovakve aktivnosti | Broj učenika plasiranih na županijska, poluzavršna, državna i međunarodna natjecanja | 1335016 | škola | 1355026 | 1405538 | 14560410 |

**5.** **Ishodište i pokazatelji na kojima se zasnivaju izračuni i procjene potrebnih sredstava za provođenje programa**

**Planirano je da će se :**

* Iz državnog proračuna (Ministarstva znanosti i obrazovanja) za plaće ostvariti prihod u iznosu od 9.567.500,00 kn, a u 2019. i 2020. isti prihod
* Iz državnog proračuna za rashode poslovanja ostvariti prihod u iznosu od 1.842.600,00 kn, a u 2019. i 2020.g. iznos od 1.724.350,00 kn
* Iz nadležnog proračuna za financiranje rashoda za nabavu nefinancijske ostvariti prihod u iznosu od 308.320,00 kn, u 2019.g. i 2020.g. 500.000,00 kn
* Iz gradskih sredstava ostvariti prihod u iznosu od 304.400,00 kn, a 2019. i 2020. g. 303.400,00 kn
* Iz pomoći proračunskim korisnicima koji im nije nadležan ostvariti iznos od 121.186,00 kn, a u 2019. i 2020. 122.186,00 kn (za 1.000,00 kn povećanje na županijskim natjecanjima)
* Iz tekuće pomoći od izvanproračunskih korisnika – HZZ ostvariti iznos od 24.700,00 kn, a u 2019. i 2020. isti iznos
* Iz prihoda po posebnim propisima prihodovati iznos od 578.800,00 kn, a u 2019. i 2020. g. isti iznos
* Iz tekućih donacija (od Jadranskog osiguranja i nagrade Turističke zajednice) ostvariti prihod u iznosu od 4.500,00 kn, a u 2019. i 2020.g. isti iznos
* Iz kapitalnih donacija za projekt *Volim volontiranje* ostvariti prihod u iznosu od 23.720,00 kn, a u 2019. i 2020.g. po 10.000,00 kn za eventualne donacije od fizičkih osoba, neprofitnih organizacija ili trgovačkih društava
* Iz tekuće pomoći državnog proračuna EU sredstva ostvariti u iznosu od 533.109,00 kn, a za 2019. i 2020. g. je planirano 324.090,00 kn (umanjeno za aktivnost *Znanje kao dar*)
* Iz tekuće pomoći temeljem prijenosa EU sredstva ostvariti u iznosu od 20.000,00 kn, a za 2019. te 2020. godinu je plan 50.000,00 kn
* Od vlastitih prihoda za iznajmljivanje stanova te prostora za samoposlužne aparate ostvariti u iznosu od 16.450,00 kn, a isti iznos i za 2019. i 2020.g.
* Od vlastitih prihoda od prodaje stanova ostvariti u iznosu od 9.000,00 kn, a isti iznos i za 2019. i 2020.g.
* Višak prenesen iz 2017. u 2018. ostvariti u iznosu od 114.680,00 kn, u 2019.g. 71.250,00 kn, a u 2020.g. 80.250,00
* Manjak prihoda prenesen iz 2017. u 2018. u iznosu od 250.970,00 kn (od decentralizacije i gradskog proračuna za račune iz 2017.g., a plaćene u 2018. tzv. metodološki manjak 155.000,00 kn, od nenadležnog proračuna za shemu voća/mlijeka i manjak za pomoćnike u nastavi po Odjeku III – 95.970,00), a u 2019.g. i 2020. g. isti iznos

***Prihodima iz državnog proračuna predviđeno je financiranje iz COP-a:***

* Rashoda za zaposlene (plaća i doprinosa), ostalih rashoda za zaposlene (jubilarne nagrade, dar djeci do navršenih 15.g., božićnica, regres i ostale naknade), naknade troškova zaposlenima (za mjesni i međumjesni prijevoz) i naknada poslodavca zbog nezapošljavanja osoba s invaliditetom

***Prihodima iz državnog proračuna za osiguranje minimalnog financijskog standarda predviđeno je financiranje:***

* Materijalnih rashoda u iznosu od 1.842.600,00 kn
* Rashoda za nabavu strojeva i opreme u iznosu od 153.570,00 kn
* Dodatnih ulaganja na građevinskim objektima koje obuhvaća renoviranje dijela PŠ Starigrad u blagovaonu u iznosu od 154.750,00 kn

***Prihodima iz gradskih sredstava predviđeno je financiranje*** škole plivanja (36.000,00 kn), i školske kuhinje (100.000,00 kn), zdravstvene usluge (19.000,00 kn) i dio energije (106.000,00 kn), slobodne aktivnosti i školska natjecanja (34.400,00 kn), prijevoz za osobe na stručnom usavršavanju (9.000,00 kn)

***Prihodima iz pomoći proračunskim korisnicima koji im nije nadležan predviđeno je financiranje:***

* županijskih natjecanja (9.000,00 kn), državnih natjecanja (8.000,00 kn), rada županijskih stručnih vijeća (5.000,00 kn za 5 voditelja ŽSV-a), mentorstvo (5.186,00 kn za 4 mentora), sheme voća/mlijeka (65.000,00 kn)

***Prihodima iz tekuće pomoći od izvanproračunskih korisnika* – *HZZ*** predviđeno je financiranje 3 osobe na stručnom usavršavanju

***Prihodima po posebnim propisima predviđeno je financiranje*** školske kuhinje od uplata roditelja (550.000,00 kn), plaćanja osiguranja za učenike i majica za prvoškolce (27.300,00) također od uplata roditelja, zatim prijenosnog računala (1.500,00 kn) od primljenih sredstava Unijepapira za skupljeni papir.

***Prihodima iz tekućih donacija*** ***(od Jadranskog osiguranja i nagrade Turističke zajednice) predviđeno je financiranje***: računalne opreme (1 prijenosnog računala) i sitnog inventara (pomagala za razrednu nastavu)

***Prihodima iz kapitalnih donacija*** predviđeno je financiranje:

* rashoda za nabavu nefinancijske imovine kroz projekt *Volim volontiranje* (računalo, fotoaparat, stolice, ormar, radni stol, tablet)

***Prihodima iz tekuće pomoći državnog proračuna EU sredstva*** predviđeno je financiranje:

* pomoćnika u nastavi po ODJEKU III u iznosu od 324.090,00 kn
* financiranje projekta *Znanje kao dar* u iznosu od 209.019,00 kn

***Prihodima iz tekuće pomoći temeljem prijenosa EU sredstava*** predviđeno je financiranje materijalnih rashoda za EU projekte u iznosu od 20.000,00 kn

***Iz vlastitih prihoda (ostvarenih od iznajmljivanja stanova te prostora za samoposlužne aparate)*** predviđeno je financiranje:

* uredske opreme i namještaja (13.950,00 kn)
* knjiga (2.500,00 kn)

***Iz vlastitih prihoda od prodaje stanova predviđeno je financiranje*** pozicije dodatnih ulaganja u građevinske objekte koje se ne planira trošiti u 2018., 2019. i 2020. godini

***Procjenjujemo da će po Godišnjem obračunu ostati viškovi te iz prenesenih viškova iz 2017. u 2018. po donošenju Odluke o raspodjeli rezultata u 2018.godini, planiramo financiranje:***

* rada ŽSV-a (11.660,00 kn), županijskih natjecanja (2.370,00 kn), osoba na stručnom osposobljavanju (3.300,00 kn), postrojenja i opreme (46.400,00 kn), dodatna ulaganja na građevinskim objektima (50.950,00 kn); u 2019.g. i 2020.g. predviđa se višak 8.000,00 kn za rad ŽSV-a, 3.300,00 kn za osobe na stručnom osposobljavanju koja će se utrošiti za iste namjene

**6. Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini :**

Školsku godinu 2016./2017. uspješno su završili svi učenici škole, osim jednog učenika koji se ove školske godine upućuje na ponavljanje razreda.

Škola je bila domaćin Županijskih natjecanja iz engleskog jezika i informatike za što je Županija osigurala potrebna materijalna sredstva u iznosu od 8.384,40 kn.

Ukupno na međužupanijskim i županijskim natjecanjima je sudjelovalo 84 učenika, a na državnim 30 učenika. U organizaciji škole su održana tri međužupanijska stručna vijeća engleskog jezika, jedno međužupanijsko stručno vijeće knjižničara, dva međužupanijska stručna vijeća matematike i jedan državni skup matematike.

Za učenike iz udaljenijih dijelova grada organiziran je prijevoz na nastavu autobusima. Cjelokupan trošak prijevoza pokrio je osnivač škole, Grad Koprivnica. U tijeku godine prevozila su se 404 učenika naše škole.

Posebna briga pridaje se prehrani učenika u školskoj kuhinji. Prehrana je organizirana za učenike u matičnoj školi. Tijekom godine prosječno je školsku kuhinju polazilo 570 učenika. Za učenike PŠ Starigrad i PŠ Bakovčica zbog prostornih uvjeta nismo bili u mogućnosti organizirati školsku prehranu. U 2018.godini se očekuje da će biti realiziran plan prostornog preuređenja dijela škole PŠ Starigrad u blagovaonu za što je i napravljen troškovnik u iznosu od 177.500,00 kn. Važno je napomenuti da je škola u projektu Sheme voća i mlijeka čiji projekat ima za cilj povećanje unosa svježeg voća i povrća te mlijeka i mliječnih proizvoda, smanjenje unosa hrane s visokim sadržajem masti, šećera i soli u svakodnevnoj prehrani učenika, podizanje razine znanja o važnosti zdrave prehrane i nutritivnim vrijednostima svježeg voća i povrća te mlijeka i mliječnih proizvoda te edukaciju učenika u cilju smanjenja otpada od hrane.

Posebnu brigu vodi se o zdravstvenoj zaštiti učenika. Redovito se obavljaju liječnički pregledi, kao i cijepljenja prema programu obveznog cijepljenja. Na zahtjev i prema situaciji obavlja se pregled za utvrđivanje zdravstvenog stanja i sposobnosti učenika za nastavu tjelesne i zdravstvene kulture, pregledi učenika prije školskih sportskih natjecanja, prelazak u druge škole, škola plivanja i ostalo. Preko zdravstvenog odgoja radi se izbor tema sukladno uputama i preporukama Ministarstva zdravlja i Ministarstva znanosti, obrazovanja i športa za tekuću školsku godinu (zdrava prehrana, profesionalna orijentacija, reproduktivno zdravlje mladih). Tijekom godine ostvarivat će se i suradnja sa Centrom socijalne skrbi i drugim ustanovama radi pomoći učenicima u stanju potrebe za socijalnom zaštitom (rješavanje socijalnih problema) uključujući i zaštitu prava učenika, posebice zaštitu od zlostavljanja, zanemarivanja i obiteljskog nasilja.

Na temelju poziva financiranog iz Operativnog programa Učinkoviti ljudski potencijali Europskog socijalnog fonda, kojeg je odobrilo Ministarstvo znanosti i obrazovanja putem Otvorenog poziva na dostavu projektnih prijedloga UP.03.2.1.03. „Osiguranje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III“ te provedenog javnog natječaja i odabira kandidata, Osnovna škola „ Braća Radić“ Koprivnica dobila je šest (6) pomoćnika u nastavi koji će pomagati učenicima s teškoćama u odgojno-obrazovnom procesu. Cilj projekta je osigurati dodatnu profesionalnu potporu uključivanju učenika s teškoćama u razvoju u osnovnoškolskim odgojno obrazovnim ustanovama kako bi im se u nastavi osigurala bolja obrazovna postignuća, uspješnija socijalizacija i emocionalno funkcioniranje.

Temeljem Zakona o zaštiti pučanstva od zaraznih bolesti („NN“ br. 79/07.) na početku školske godine rade se sanitarni pregledi za djelatnike škole. Kuharice obavezno najmanje 2 puta godišnje odlaze na sanitarni pregled u Zavod za javno zdravstvo, a svake četiri godine pohađaju tečaj za stjecanje osnovnog znanja o zdravstvenoj ispravnosti namirnica i osobnoj higijeni osoba koje rade u proizvodnji namirnica. U skladu s Temeljnim kolektivnim ugovorom, svi zaposlenici do 50 godina starosti svake (3) godine, a zaposlenici iznad 50 godina starosti svake dvije (2) godine imaju pravo na sistematski pregled u vrijednosti od 500,00 kuna sukladno odredbama Kolektivnog ugovora za zaposlenike u osnovnoškolskim ustanovama. Ovisno o procjeni opasnosti, za radno mjesto domar-rukovatelj centralnog grijanja, mora obaviti dodatni zdravstveni pregled na Medicini rada.

**Izvannastavne i izvanškolske aktivnosti**

Učenici naše škole bili su vrlo uspješni na brojnim natjecanjima i natječajima te su polazili brojne izvannastavne i izvanškolske aktivnosti koje su pridonijele tom uspjehu. Dio izvannastavnih aktivnosti financiran je i od strane Grada Koprivnice. Na temelju interesa učenika i mogućnosti organizacije rada i u ovoj školskoj godini organiziran je niz izvannastavnih aktivnosti.

*Izvannastavne i izvanškolske aktivnosti 1.-4. razreda*

|  |
| --- |
| **IZVANNASTAVNE AKTIVNOSTI** |
| Likovna skupina | 16 | Recitatorska skupina | 8 |
| Pričaonica | 9 | Zbor nižeg uzrasta | 35 |
| Dramska skupina | 17 | Plesna skupina | 16 |
| Recitatorska grupa | 12 | Eko skupina | 14 |
| Likovna grupa | 13 | Eko grupa | 9 |
| Plesna grupa | 10 | Biblijska skupina | 10 |
| Romska plesna grupa | 5 | Duhovno-glazbena igraonica | 3 |
| „Uradi sam“ | 22 | Veseli Nijemci | 34 |
| Likovno-kreativna radionica | 11 | Francuska igraonica | 12 |
| Eko skupina | 16 | Sportska grupa | 10 |
| Plesna skupina | 10 | MKSS | 8 |
| Dramska grupa | 7 | Engleska igraonica | 8 |
| Recitatorska grupa | 14 |  |  |
| **IZVANŠKOLSKE AKTIVNOSTI** |
| Nogomet | 38 | Umjetnička škola FP | 6 |
| Vatrogasci | 40 | Ronjenje | 4 |
| Plivanje | 26 | Fitnes | 1 |
| Crkveni zbor | 1 | Boks | 3 |
| Rukomet | 39 | Terapijsko plivanje | 1 |
| Ples (plesni klub Jump, Sweet Beat, plesna škola) | 29 | Jahanje | 2 |
| Strani jezik (eng., franc., njem.) | 19 | Planinarenje | 1 |
| Hrvanje | 17 | Mažoretkinje | 2 |
| Glazbena škola | 16 | Badminton | 2 |
| Folklor | 19 | Dramska grupa | 5 |
| Atletika | 8 | Motokros | 1 |
| Streljaštvo | 1 | Jiu-jitsu | 1 |
| Karate | 5 | Ribolov | 1 |
| Robotika | 2 | Lutkarska | 1 |
| Tenis | 8 | Stolni tenis | 2 |
| Košarka | 10 | Šah | 1 |
| Škola slikanja i crtanja (Paleta) | 5 |  |  |

*Izvannastavne i izvanškolske aktivnosti 5.-8. razreda*

|  |
| --- |
| **IZVANNASTAVNE AKTIVNOSTI** |
| Filmska skupina | 8 | Atletika m+ž | 3 |
| Dramska skupina | 10 | Ritmička skupina | 6 |
| Literarna grupa | 2 | Košarka | 17 |
| Čitateljski klub | 4 | Nogomet | 28 |
| Prva pomoć | 6 | Eko skupina | 5 |
| Povijesna grupa | 1 | Informatička grupa | 19 |
| Duhovno-glazbena skupina | 2 | Tehnička grupa | 14 |
| Vjeronaučna grupa | 5 | Geo grupa | 3 |
| Vjeronaučna skupina | 2 | Romska plesna skupina | 5 |
| Karitativna skupina | 9 | Grupa matematičara | 15 |
| Zbor višeg uzrasta | 22 | Univerzalna sportska škola | 19 |
| Instrumentalna skupina | 5 | Vršnjaci pomagači | 56 |
| Likovna skupina | 5 | 5+ | 17 |
| Plesna skupina | 10 |  |  |

|  |
| --- |
| **IZVANŠKOLSKE AKTIVNOSTI** |
| Centar izvrsnosti | 21 | Likovni klub | 13 |
| Boks | 5 | Tenis | 5 |
| Vatrogasci | 31 | Umjetnička škola FP | 18 |
| Rukomet | 31 | Koprivnički mušketiri i haramije | 1 |
| Košarka | 12 | Lutkarsko kazalište | 1 |
| Glazbena škola | 13 | Hrvanje | 10 |
| Nogomet | 44 | Ribolov | 2 |
| Jahanje | 2 | Ministranti | 1 |
| Streljaštvo | 1 | Izviđači | 6 |
| Karate | 6 | Stoni tenis | 1 |
| Ples (plesni klub Jump, Sweet Beat, plesna škola) | 16 | Odbojka | 3 |
| Atletika | 9 | Šah | 1 |
| Plivanje | 20 | Tajlandski boks | 2 |
| Ronjenje | 2 | Strani jezik | 3 |
| Crkveni zbor | 9 | Dramska skupina | 5 |
| Badminton | 2 | Pilates | 1 |
| Folklor | 8 |  |  |

**Realizacija plana izvanučioničke nastave**

Izvanučionička nastava je oblik nastave koji podrazumijeva realizaciju planiranih programskih sadržaja izvan škole. Cilj izvanučioničke nastave je učenje otkrivanjem u neposrednoj životnoj stvarnosti, u kojemu se učenici susreću s prirodnom i kulturnom okolinom, ljudima koji u njoj žive i koji su utjecali na okolinu. Rad izvan škole potiče radost otkrivanja, istraživanja i stvaranja, pogodan je za timski rad, te utječe na stvaranje kvalitetnih odnosa unutar odgojno – obrazovne skupine.

U školskoj godini 2016./2017. škola je uspješno provodila izlete, ekskurzije i terensku nastavu u skladu s važećim pravilnicima. Učenici četvrtih razreda uspješno su realizirali Školu u prirodi dok su učenici sedmih razreda uspješno proveli višednevnu ekskurziju. Terenska nastava i izleti organizirani su za sve razredne odjele.

**Kulturna i javna djelatnost škole**

**Provedene aktivnosti:** Europski tjedan kretanja**,** Europski dan jezika s gostima iz Podravskih Sesveta ,Tjedan cjeloživotnog učenja, Mjesec hrvatske knjige, Svjetski dan animiranog filma, Dan grada Koprivnice, Večer matematike, Dan darovitih, Mjesec frankofonije, Poetsko-glazbena večer povodom Međunarodnog dana poezije, Dan roma, Svjetski dan plesa

**Ostala obilježena događanja u školi:**

Predavanje prvašićima prometne policije Koprivnice i HAK-a o ponašanju u prometu, Europski školski sportski dan, Radionica Udruge osoba s invaliditetom „Bolje sutra“, Radionica u Muzeju grada Koprivnice, Dani kruha i zahvalnost za plodove zemlje, Dječji tjedan, Galovićeve jeseni, Promocija priručnika za rad s darovitim učenicima „Škola za 5+“, Valentinovo i Uskrs – prodaja kolača i napitaka

Posjet osmača na Dan otvorenih vrata PMF-a, Vuzmena košarica, Izvedena vježba evakuacije i spašavanja, Predavanje branitelja Udruge dragovoljaca i veterana Domovinskog rata RH o promicanju istine o Domovinskom ratu, ,Susret s liječnicom za učenike 1. razreda, Mindfulness radionica s psihologinjom Hrenić

**Realizirani projekti:**

Olimpijada čitanja 2016, Čitamo mi, u obitelji svi, Izvanučionička nastava – Koprivnica čita u bolnici, Čitanjem do zvijezda, MKSS – Male kreativne socijalizacijske skupine, Školski čitateljski klub *Lijina Gajbica,* Nacionalna kampanja za osobe s teškoćama u razvoju *„I ja želim čitati“,* Naša škola za Afriku, Integracija romske djece u školsku sredinu, Škola za pet plus – podrška darovitim učenicima, Vršnjaci pomagači – veliko srce koprivničkog djeteta, CAP-program, Starogradski školski voćnjak-projekt i izvanučionička nastava, Mala škola tolerancije na različito.

***Zaključak:***

**Bitne zadaće vezane uz neposredni rad s učenicima u ovoj pedagoškoj godini bit će:**

* Otvorenost, komunikacija i suradnja – kultura ustanove (između svih djelatnika škole)
* Korištenje prostora škole na način najpogodniji učeničkim potrebama i ciljevima odgojno obrazovnog procesa
* Stvaranje poticajnog kreativnog i ugodnog okružja
* Optimalna organizacija rada, koja uključuje fleksibilan, odgovoran i suradnički pristup radu, prilagođen potrebama radu s učenicima i roditeljima
* Učenje kroz projekte
* Planiranje i provođenje sadržaja i načina rada koji garantiraju siguran boravak učenika u školi
* Suradnja s roditeljima

**Bitni zadaci za unapređivanje odgojno obrazovnog rada će biti:**

* Ustrojstvom rada pridonositi povoljnom, cjelovitom razvoju učenika, te naglašavati potrebu što većeg povezivanja obitelji i škole. Kroz planirane programe polaziti od stvarnih potreba učenika, uz uvažavanje svakog pojedinca te poštivanje njihove osobnosti.
* Osigurati organizaciju rada, koja će biti usklađena s potrebama odgojno-obrazovnog procesa
* Podržavati i nadalje razvijati stručnu ulogu svih djelatnika u odgojno-obrazovnom radu, te poticati na suradnju i timski rad
* Sustavnim praćenjem i vrednovanjem postignuća u kompletnom radu s učenicima utjecati na cjelovit razvoj njihove osobnosti i života

 Sastavila: Ravnatelj:

 Andreja Eršetić, v.r. Krešo Grgac, prof. v.r.

voditeljica računovodstva